บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**ไชอา เลอบัฟ** (อังกฤษ: Shia LaBeouf อ่านว่า /ˈʃaɪə ləˈbʌf/ "SHY-uh luh-BUFF"; เกิดเมื่อวันที่ 11 มิถุนายน ค.ศ. 1986) เจ้าของรางวัลเดย์ไทม์เอมมี และ รางวัลบาฟต้า เป็นนักแสดง,นักดนตรีและผู้กำกับชาวอเมริกัน ที่มีเชื้อสายไอริช,ฝรั่งเศส,ฮาวายและคิวบา หลังจากที่เติบโตในรัฐแคลิฟอร์เนีย เขาเป็นที่รู้จักในฐานะนักแสดงทางช่องดิสนีย์ ในรายการโทรทัศน์ Even Stevens หลังจากนั้นได้มีบทบาททางภาพยนตร์ ประสบความสำเร็จในบทบาทสมทบจากภาพยนตร์เรื่อง *Constantine* และ *I, Robot*

หลังจากที่เขามีผลงานแสดงนำในเรื่อง *The Greatest Game Ever Played* ผู้กำกับและผู้สร้าง สตีเวน สปีลเบิร์ก ได้เลือกเขาแสดงในภาพยนตร์ในปี 2007 เรื่อง *Disturbia* และ *Transformers* เลอบัฟได้ร่วมงานกับสปีลเบิร์กอีกครั้งในภาพยนตร์ในปี 2008 เรื่อง *ขุมทรัพย์สุดขอบฟ้า 4: อาณาจักรกะโหลกแก้ว* และเรื่อง *Eagle Eye* มีสื่อมวลชนหลายแห่งได้คาดการณ์ไว้ว่า เลอบัฟ กับผลงานการแสดงของเขา เขาจะเป็นนักแสดงผู้นำในปี 2008[*ลิงก์เสีย*]

ชีวิตช่วงแรก
------------

### ครอบครัว

เลอบัฟเกิดในลอสแอนเจลิส แคลิฟอร์เนีย เป็นบุตรชายคนเดียวของเชย์นา (นามสกุลเดิม ไซเด) นักเต้นและนักบัลเล่ต์ที่ผันตัวมาเป็นนักออกแบบเสื้อผ้าและอัญมณี และเจฟฟรีย์ เครก เลอบัฟ ทหารมากประสบการณ์จากสงครามเวียดนาม และตกงานมาแล้วหลายหน และได้ทำงานเป็นตัวตลกในคณะละครสัตว์และโรดีโอ[*ลิงก์เสีย*] แม่ของเขาเกิดและโตในนิวยอร์กเป็นชาวยิวและพ่อของเขาเป็นคาจัน เลอบัฟโตมาในครอบครัวศาสนายิวและเขาก็ได้ผ่านพิธีฉลองอายุ 13 ปี (B'nai Mitzvah)

ชื่อ "ไชอา" เป็นภาษาฮิบรู มีความหมายว่า "ของขวัญจากพระเจ้า" ส่วนนามสกุล "เลอบัฟ" เพี้ยนมาจากคำว่า "เลอ เบิฟ" ซึ่งเป็นภาษาฝรั่งเศส แปลว่า วัว หรือ เนื้อวัว เลอบัฟเคยพูดว่า "เขาเป็นคนรุ่นที่ 5 ของนักแสดง" และเขาก็รู้การแสดงมาตั้งแต่เขาออกมาจากมดลูก ตาของเลอบัฟซึ่งมีชื่อต้น ชื่อเดียวกับเขา เป็นนักแสดงตลก ทำงานอยู่ที่ Borscht Belt แถบภูเขาแคตสกิล และย่าของเขาเป็นบีตนิก กวีและเป็นเลสเบียนที่รู้จักกับอัลเลน กินสเบิร์ก กวีที่มีชื่อเสียงชาวอเมริกัน

เลอบัฟอธิบายครอบครัวเขาว่าเป็น "ฮิปปี้" พ่อของเขาดู "แข็งเหมือนตะปู และดูต่างพันธุ์จากผู้อื่น" และเขาถูกเลี้ยงดูมาแบบ "วิถีแห่งฮิปปี้" เขายังบอกว่าพ่อแม่ของเขา "ค่อนข้างแปลกจากคนอื่น แต่พวกเขาก็รักผมและผมก็รักพวกเขา" พ่อของเลอบัฟเคยปลูกกัญชาไว้ และทั้งคู่กับสูบกัญชาด้วยกันเมื่อเลอบัฟอายุ 10 ปี[*ลิงก์เสีย*] เลอบัฟยังพูดว่าพ่อของเขา "ติดยา" ตั้งแต่เขายังเด็ก ติดเฮโรอีนและได้เข้าบำบัดการติดเฮโรอีนด้วย ขณะที่แม่ของเลอบัฟ "พยายามจะควบคุมไว้" พ่อแม่ของเขาก็หย่าร้างกัน และเขาบรรยายว่า เขาโตมากับแม่ที่ยากจน (ทำงานขายสิ่งทอและเข็มกลัด) ในเอโคปาร์ก ลอสแอนเจลิส แคลิฟอร์เนีย

### การศึกษา

เลอบัฟเข้าศึกษาในโรงเรียนที่คนส่วนใหญ่เป็นชาวละตินและแอฟริกัน-อเมริกัน ทางด้านการแสดง เขาเข้าเรียนที่โรงเรียนวิชัวล์แอนด์เพอร์ฟอร์มิงอาร์ทสแม็กเน็ต บนถนนที่ 32 ในลอสแอนเจลิส (LAUSD) และโรงเรียนอเล็กซานเดอร์ ฮามิลตัน เขาได้รับทักษะการแสดงจากครูสอนพิเศษ หลังจากจบจากไฮสคูล เลอบัฟรับจดหมายตอบรับจากมหาวิทยาลัยเยล แต่ก็ปฏิเสธไป ภายหลังเขากล่าวว่า "คุณจะได้เรียนรู้อะไรมากกว่าการไปโรงเรียน" ถึงแม้ว่าเขาอยากจะไปเรียนที่วิทยาลัยก็ตาม[*ลิงก์เสีย*]

อาชีพ
-----

### ดาราตลก

เลอบัฟแต่งโครงเรื่อง นิยาย ในช่วงวัยเด็กของเขาและฝึกการแสดงสแตนด์อัพคอเมดี โดยแสดงให้เพื่อนบ้านของเขาในสิ่งแวดล้อมที่ไม่เป็นมิตรในละแวดนั้น[*ลิงก์เสีย*] เขาเริ่มแสดงสแตนอัพคอเมดี และเล่าเรื่องสัปดน ที่คลับตลกหลายแห่ง (รวมถึงดิไอซ์เฮาส์ ในพาซาดีนาด้วย) เมื่ออายุ 10 ปี เลอบัฟเล่าว่าเขาใช้มุขตลก "สัปดนที่น่าขยะแขยง" ของผู้ใหญ่อายุ 50 ปี ออกจากปากเด็กอายุ 10 ขวบ เอเย่นต์ให้งานเลอบัฟ หลังจากที่เลอบัฟเองหาเบอร์โทรศัพท์จากสมุดหน้าเหลืองแล้วโทรไปหาเอเย่นต์แสร้งทำเป็นผู้จัดการของเขาเอง เนื่องจากตอนนั้นเขายังเด็กอยู่ และเอเย่นต์ก็รู้ว่าคนโทรมาคือเด็ก และก็พูดว่า "เธอไม่เคยมีเด็กพยายามขายตัวเองมาก่อน"

### ช่วงแรก (1996–2006)

เลอบัฟเคยบอกว่าตอนแรกที่ก้าวเข้าสู่อาชีพนักแสดงเพราะครอบครัวเขาแตกแยก ไม่ใช่เพราะเขาต้องการเป็นนักแสดง[*ลิงก์เสีย*] เขามีชื่อเสียงในหมู่ผู้ชมวัยรุ่นหลังจากเล่นในรายการตลกประจำสัปดาห์ในช่องดิสนีย์ ในบทหลุยส์ สตีเวนส์ ที่ชื่อ *Even Stevens* เป็นบทบาทที่เขารับเล่นหลังจากเซ็นสัญญากับเอเย่นต์ เลอบัฟยังมีส่วนในรายการของช่องดิสนีย์ฮิตอีกที่ชื่อ *Tru Confessions* ได้รับบทที่ท้าทาย เป็นเด็กที่มีพี่สาวที่กำลังทำสารคดีเกี่ยวกับความพิการของน้องชาย[*ลิงก์เสีย*] เป็นช่วงเดียวกับที่พ่อของเขาออกมาจากสถานบำบัดยาเสพติด และได้กลับมาอยู่ในฐานะผู้ปกครองของเลอบัฟอีกครั้ง เลอบัฟได้รับรางวัลเดย์ไทม์เอมมีจากบทบาทหลุยส์ และเขาพูดว่า "เขาโตขึ้น" และชีวิตในวัยเด็กของเขาเป็น "ได้หายไป" ถึงแม้ว่าการได้ร่วมแสดงจะเป็น "สิ่งที่ดีที่สุด" ที่เกิดขึ้นกับเขา ในช่วงนั้นเลอบัฟจะได้มีงานในสเก็ตช์โชว์ในรายการ *The Tonight Show with Jay Leno* ต่อมาปี 2003 เขามีผลงานกับดิสนีย์อีกครั้งในภาพยนตร์เรื่อง *Holes* กับบทบาท สแตนลีย์ "เคฟแมน" เยลแนตส์ ที่ 4 แสดงร่วมกับ ซิกกอร์นีย์ วีเวอร์ , จอน วอยจต์ และ ทิม เบลก เนลสัน ขณะที่ถ่ายทำเรื่อง *Holes* อยู่ จอน วอยจต์ให้หนังสือเกี่ยวกับการแสดงเขาและเป็นสิ่งที่ทำให้เขาตระหนักว่าการแสดงมันเป็นอะไรที่มากกว่างาน ภาพยนตร์เรื่องนี้ประสบความสำเร็จดีในตารางบ็อกซ์ออฟฟิส สตีเวน สปีลเบิร์กก็ชื่นชมกับเลอบัฟในผลงานเรื่อง *Holes* นี้และยังพูดว่า "มันทำให้ฉันนึกถึงทอม แฮงส์ในวัยหนุ่ม"

ในปีเดียวกันนั้นเอง เขามีส่วนร่วมกับสารคดีทางช่องเอชบีโอที่ชื่อรายการ *Project Greenlight* ที่เป็นเรื่องราวของภาพยนตร์อิสระเรื่อง *The Battle of Shaker Heights* เขายังปรากฏตัวในภาพยนตร์เรื่อง *Charlie's Angels: Full Throttle* ในบทแม็กซ์ เพโทรนิ ลูกกำพร้าที่เหล่านางฟ้าได้ช่วยเหลือไว้ นอกเหนือจากบนหน้าจอแล้วเลอบัฟยังช่วยเขียนบทและกำกับใน *Let's Love Hate* ดราม่าเรื่องสั้นที่ชนะรางวัล *Children's Jury Award* ในปี 2004 และ *Children's Audience Award* ในปี 2005 เขามีบทบาทเล็ก ๆ ในภาพยนตร์เรื่อง *I, Robot* (2004) และปรากฏตัวในภาพยนตร์แอ็คชันสยองขวัญเรื่อง *Constantine* (2005) แสดงร่วมกับเคียนู รีฟส์และราเชล วีสซ์ และในภาพยนตร์ของดิสนีย์เรื่อง *The Greatest Game Ever Played* รับบทเป็นฟรานซิส อุยเม็ท ที่สร้างจากเรื่องจริงของนักกอล์ฟที่ยากจนที่ชนะในยูเอสโอเพนแชมเปียนชิพ ในปี 1913 ในปี 2006 เลอบัฟร่วมแสดงในภาพยนตร์เรื่อง *Bobby* ซึ่งเป็นครั้งแรกที่เขาต้องเปลือยกายในฉาก เขายังเล่นในบท ดิโต มอนทีลในภาพยนตร์กึ่งอัตชีวประวัติเรื่อง *A Guide to Recognizing Your Saints* ซึ่งรับบทเดียวกันในช่วงโตโดยโรเบิร์ต ดาวนีย์ จูเนียร์ เลอบัฟพูดว่า เขาไม่ได้เป็น "นักแสดง นายแบบของทางช่องดิสนีย์" และพยายาม "สลัดภาพนักแสดงดิสนีย์ออกให้มากที่สุด" และด้วยอายุของเขา หลังจากบทบาททางช่องดิสนีย์ เขาอธิบายว่า "เป็นที่ที่เยี่ยมและทุกสิ่ง" และ "เป็นสถานที่ที่ฟูมฟักตัวเขา" แต่ "ไม่ได้ฟื้นฟูให้กับการเป็นนักแสดง" เป็น "สิ่งเดิม ๆ ที่เหมือนกัน" เขายังพูดว่า "เขารู้สึกสนุกสนานกับการเป็นนักแสดงเด็กและเขาเกลียดการไปโรงเรียน"

### แจ้งเกิดและประสบความสำเร็จ (2007–2008)

ในปี 2007 เลอบัฟแสดงในภาพยนตร์เรื่อง *Disturbia* ภาพยนตร์เขย่าขวัญที่ออกฉายเมื่อวันที่ 13 เมษายน เขารับบทเป็นวัยรุ่นผู้ต้องหาที่ถูกกักกันในบ้านของเขา ที่สงสัยว่าเพื่อนบ้านของเขา รับบทโดย เดวิด มอร์ส เป็นฆาตกรต่อเนื่อง ภาพยนตร์เรื่องนี้ได้รับความนิยมและเขาได้รับคำวิจารณ์ในทางบวก บัฟฟาโลนิวส์ เขียนไว้ว่า "เลอบัฟ นักแสดงหนุ่มที่สามารถดึงความโกรธ ความเสียใจ และความเฉลียวฉลาด ได้ในเวลาเดียวกัน"[*ลิงก์เสีย*] เคิร์ต โลเดอร์ นักเขียนจากเอ็มทีวีเขียนไว้ว่า "หมัดชกสู่หนทางแห่งดวงดาว"  และซานฟรานซิสโกโคนิเคิล เขียนไว้ว่า "ก้าวสู่นักแสดงที่ดีที่สุดของฮอลลีวูดได้อย่างรวดเร็ว" และยังได้รับการเปรียบเทียบกับภาพยนตร์เรื่อง *Rear Window* โดยนิวยอร์กเดลินิวส์อธิบายไว้ว่า "เขาดูเหมือนจอห์น คูแซ็กมากกว่า จิมมี สจ๊วต" ในปี 2007 นี้เอง เลอบัฟได้ให้เสียงพากย์เป็น โคดี้ มาเวอริก ในภาพยนตร์แอนิเมชันเรื่อง *Surf's Up* และได้รับบทเป็นวัยรุ่นชื่อ แซม วิตวิกกี ในภาพยนตร์ฟอร์มยักษ์ของไมเคิล เบย์ เรื่อง *Transformers* ออกฉายเมื่อวันที่ 3 กรกฎาคม เขาพูดว่าเขาเป็นแฟนของซีรีส์เรื่อง *Transformers* และภาพยนตร์เรื่อง *The Transformers: The Movie* ในปี 1986 ภาพยนตร์เรื่องนี้อำนวยการสร้างโดยสตีเวน สปีลเบิร์ก ที่ประทับใจในการแสดงของเขาใน *Holes*

เลอบัฟเป็นพิธีกรให้รายการแซทเทอร์เดย์ไนท์ไลฟ์เมื่อวันที่ 14 เมษายนและ 10 พฤษภาคม ค.ศ. 2008 เขายังได้รับการตั้งฉายาว่า "ดวงดาวแห่งวันพรุ่งนี้" จาก ShoWest convention of the National Association of Theater Owners และเดือนกุมภาพันธ์ 2008 เขาได้รับรางวัลบาฟต้า ในฐานะในแสดงดาวรุ่ง ที่เป็นการลงเสียงจากการโหวตของชาวอังกฤษ ที่ประทับใจกับบทบาทการแสดงเรื่อง *Transformers* เขายังได้เล่นในภาพยนตร์เรื่อง *ขุมทรัพย์สุดขอบฟ้า 4: อาณาจักรกะโหลกแก้ว* ออกฉายในเดือนพฤษภาคม 2008 เลอบัฟเคยพูดว่า "เรื่องต่อๆ ไปของเขาจะรับบทในภาพยนตร์ที่สเกลเล็กลง" เขารับบทในภาพยนตร์เรื่อง *Eagle Eye* ภาพยนตร์เขย่าขวัญกำกับโดย ดี.เจ. คารูโซ ออกฉายเดือนตุลาคม 2008 มีเรื่องเกี่ยวกับชายหนุ่ม (เลอบัฟ) และแม่หม้ายที่ถูกนำตัวมาและบังคับให้ทำตามคำสั่งจากสายโทรศัพท์ไม่ทราบที่มา ภาพยนตร์ออกฉายวันที่ 26 กันยายน เป็นภาพยนตร์ประสบความสำเร็จด้านรายได้อีกเรื่องของเลอบัฟ ทำรายได้ 177 ล้านดอลลาร์สหรัฐทั่วโลก ภาพยนตร์ได้รับเสียงวิจารณ์ได้ด้านบวกและลบ จอร์ช เบล จากลาสเวกัสวีกลี พูดว่า "เขาได้รับบทหนักในบทฮีโรแอ็กชัน ถึงแม้ว่าในบางครั้งความพยายามที่จะแสดงความลึกของอารมณ์ของเขาก็ไม่ได้ไปไหน" ส่วนในบทวิจารณ์ของพอล เบิร์นส จากซิดนีย์มอร์นิงเฮอรอลด์ สังเกตเห็นความคล้ายคลึงในบทบาทที่เขาเล่นเมื่อเปรียบเทียบกับเรื่องก่อน ในเดือนธันวาคม 2008 เขาหลุดออกจากภาพยนตร์เรื่อง *Dark Fields* เนื่องจากแขนเขาประสบอุบัติเหตุจากรถชน ที่ต้องรักษาพยาบาลในช่วงเริ่มถ่ายทำ

### *Transformers: Revenge of the Fallen* และหลังจากนั้น (2009– 2014)

ในปี ค.ศ. 2009 เลอบัฟได้ร่วมงานกับแร็ปเปอร์ คริส "เคจ" พัลโค กำกับมิวสิกวิดีโอ "I Never Knew You" ซิงเกิ้ลแรกจากอัลบั้มชุดที่ 3 ของเคจที่ชื่อ *Depart From Me*. มิวสิกวิดีโอถ่ายทำในเขตดาวน์ทาวน์ของลอสแอนเจลิสเมื่อเดือนกุมภาพันธ์ ร่วมแสดงโดยศิลปินค่ายดิฟินิทีฟจักซ์ อย่าง แอลl-พี, เอซอป ร็อก, แย็ก บอลซ์ และอเล็กซ์ พาร์ดี จาก *แอลเอวีกลี* พูดถึงวิดีโอนี้ว่า เป็นครั้งแรกของการร่วมงานของเลอบัฟกับเคจ และท้ายสุดผลคือ เป็นเรื่องเกี่ยวกับชีวิตแร็ปเปอร์ นำแสดงโดยเลอบัฟ เมื่อถามถึงเกี่ยวกับการกำกับมิวสิกวิดีโอ เลอบัฟตอบว่า "ผมอายุ 22 ผมกำกับมิวสิกวิดีโอเพลงของแร็ปเปอร์ที่ผมชอบ มันดีกว่าการนั่งยูนิคอร์นอีก" วิดีโอออกฉายปฐมทัศน์เมื่อวันที่ 18 พฤษภาคม ทางช่องเอ็มทีวีทู และเอ็มทีวียู

เลอบัฟกลับมารับบทแซม วิตวิกกีอีกครั้งในภาคต่อ *Transformers* ในปี 2009 เรื่อง *Transformers: Revenge of the Fallen* เริ่มถ่ายภาพยนตร์เมื่อเดือนพฤษภาคม 2008 และถ่ายจบปลายปี 2008 และเนื่องจากเลอบัฟบาดเจ็บจากอุบัติเหตุทางรถยนต์ ไมเคิล เบย์และนักเขียนบท โรเบอร์โต ออร์ซี ได้เขียนบทใหม่เพื่อปิดเรื่องแขนเขาตลอดการถ่ายทำ เลอบัฟพูดว่าการถ่ายทำล่าช้าไปเพียง 2 วันหลังจากที่เขาประสบอุบัติเหตุ เบย์ได้ถ่ายทำฉากที่สองเพิ่ม และเลอบัฟพบว่าไม่กี่สัปดาห์เขาก็สามารถกลับมาถ่ายต่อได้ จนใกล้จบเรื่อง เลอบัฟก็ตาจบจากที่เขาไปกระแทกกับอุปกรณ์ประกอบฉาก ทำให้เขาต้องเย็บ 7 เข็ม. เขากลับมาถ่ายต่อในอีก 2 ชั่วโมงให้หลัง สำหรับการทำงานนี้ เลอบัฟพูดว่าเขาได้รับค่าจ้างราว 5 ล้านดอลลาร์สหรัฐ ภาพยนตร์ประสบความสำเร็จด้านรายได้ ทำเงิน 800 ล้านดอลลาร์สหรัฐทั่วโลก แต่ได้รับเสียงวิจารณ์ส่วนใหญ่ในด้านลบ, ทำให้เขาได้รับการเสนอชื่อเข้าชิงรางวัลแรซซี ในปี 2009 ในสาขาคู่บนภาพยนตร์ยอดแย่ ไม่กับเมแกน ฟอกซ์ก็ทรานสฟอร์เมอร์

เลอบัฟรับบทเป็น เจค็อป พนักงานยกกระเป๋าในโรงแรมในภาพยนตร์โรแมนติกคอเมดี้เรื่อง *New York, I Love You* ภาพยนตร์รวมเรื่องสั้นเกี่ยวกับการค้นหารักใน 5 เบอโรห์ของนิวยอร์กและภาคต่อของ *Paris, je t'aime* ภาพยนตร์ออกฉายในเดือนตุลาคม 2009 ได้รับเสียงวิจารณ์ทั้งบวกและลบ ในเดือนกันยายน 2010 เขาแสดงในภาพยนตร์กำกับโดยโอลิเวอร์ สโตน เรื่อง *Wall Street: Money Never Sleeps* ภาพยนตร์ภาคต่อของ *Wall Street* (1987) รับบทเป็นเจค็อบ "เจค" มัวร์ หนุ่มไฟแรงที่อยากก้าวเข้าสู่ธุรกิจค้าหุ้น ที่มีความสัมพันธ์กับลูกสาวของกอร์ดอน เกกโก ที่ชื่อวินนี ในความพยายามเข้าถึงบทบาท เขาเลือกที่จะไว้หุ่นแบบผอมไว้ เพราะเรื่องคาดิโอเป็นเรื่องใหญ่ และพวกเขาก็ผอม ภาพยนตร์ฉายปิดในเทศกาลภาพยนตร์เมืองคานส์ 2010 เดวิด กริตเทนจาก เดอะเดลีเทเลกราฟ ตั้งข้อสังเกตว่า "เลอบัฟแก่พอที่จะเล่นบทนักธุรกิจหนุ่มที่เฉลียวฉลาดแล้ว และทำได้ดี" เลอบัฟจะแสดงในภาพยนตร์ภาค 3 ของ *Transformers* ที่คาดว่าจะออกฉายในวันที่ 1 กรกฎาคม ค.ศ. 2011 ในเดือนธันวาคม 2008 เลอบัฟเข้ารับบทเป็น ไคล์ แม็กอะวอย ในภาพยนตร์ดัดแปลงจากบทประพันธ์เรื่อง *The Associate* ของจอห์น กริสแฮม กริชแฮมที่ได้เลือกตัวเลอบัฟกับมือ พูดถึงการแสดงเขาว่า "ผมคิดว่าเขาวิเศษมาก เขาเป็นนักแสดงที่มีความสามารถอย่างมาก" ในเดือนธันวาคม 2009 เลอบัฟแสดงในภาพยนตร์ *The Promised Land* แต่โครงการยกเลิกไปเนื่องจากปัญหาด้านการเงิน เลอบัฟผิดหวังกับผลของโครงการ ทำให้เขาละจากเอเยนต์ที่วิลเลียม มอร์ริส เอนดีวอร์ และหลังจากนั้นเขาพยายามทำงานโดยไม่มีเอเยนต์ แต่ในที่สุดเขาก็เซ็นกับเอเยนต์ ครีเอทีฟอาร์ทิสเอเจนซี ในเดือนมกราคม 2010

ชีวิตส่วนตัว
------------

เลอบัฟซื้อบ้านเองตั้งแต่อายุได้ 18 ปี เป็นบ้านสองห้องนอน อยู่ในเบอร์แบงก์ แคลิฟอร์เนีย และอยู่ใกล้กับทั้งบ้านพ่อและแม่ของเขา แม่ของเขาอยู่ใกล้กับ Tujunga ในลอสแอนเจลิส แคลิฟอร์เนีย ส่วนพ่อของเขาอยู่ที่มอนแทนา เขามีรถนิสสัน แม็กซิมาและมีหมาบูลด็อก 2 ตัวชื่อ แบรนโด กับ เร็กซ์ ในด้านส่วนตัวเขาเป็นคนติดการสูบบุหรี่ เขายังเคยพูดว่า "กีฬา สำหรับผมเป็นเรื่องใหญ่" และเขายังเป็นนักดูหนังตัวยง เขาชอบฟังเพลงของ The Shins, CKY และเพลงฮิปฮอปของค่ายเพลง Definitive Jux

เลอบัฟเคยพูดว่านักแสดงที่เป็นแรงบันดาลใจให้กับเขาคือ ดัสติน ฮอฟฟ์แมน , โจดี ฟอสเตอร์, จอน วอยต์ และ จอห์น เทอร์เทอร์โร เขายังเคยพูดว่า "เขาจริงจังกับอาชีพนักแสดง" และเขา "พยายามห่างจากปาร์ตี้สังสรรค์เพราะมันจะมีผลต่อการทำงาน" และเชื่อว่า "ถ้าคนตราหน้าคุณว่าคุณมัวแต่ไปปาร์ตี้ คุณก็จะได้งานน้อยลง" เลอบัฟเคยพูดว่าเขาไม่ใช่คนยิวที่เคร่งครัด

วันที่ 4 พฤศจิกายน ค.ศ. 2007 เลอบัฟถูกจับขณะเมาไม่ได้สติ ในช่วงเช้าข้อหากระทำความผิดบุกรุกร้านขายยา วอลกรีนส์ในชิคาโก้ หลังจากปฏิเสธที่จะออกจากร้านจากพนักงานรักษาความปลอดภัย เลอบัฟขึ้นศาลเมื่อ 28 พฤศจิกายน ค.ศ. 2007 แต่ข้อหาก็ตกไป ต่อมาเดือนมีนาคม ค.ศ. 2008 โดนศาลออกหมายจับพร้อมตั้งค่าหัว 1,000 ดอลลาร์สหรัฐฯ จากกรณีไม่ยอมไปปรากฏตัวต่อหน้าศาล หลังกระทำผิดในคดีอาญาประเภทลหุโทษ ของเมืองเบอร์แบงก์ที่ระบุว่าการสูบบุหรี่ *ในระยะ 20 ฟุตใกล้กับทางเข้าออก และหน้าต่างอาคารที่เปิดออกสู่ที่สาธารณะ*

5 พฤษภาคม ค.ศ. 2008 มีรายงานว่าเลอบัฟกำลังออกเดทอยู่กับนางแบบสาวอย่าง ลอเรน ฮาสติงส์ จนถึง 2011 เขาได้ประกาศว่าเลิกกับฮาสติงส์แล้ว ในปี 2012 มีรายงานว่าเขากำลังออกเดทกับนักแสดงสาวและนางแบบชาวอังกฤษชื่อว่า มีอา ก็อธ เขาประกาศว่าเขาหมั้นกับก็อธกันในปี 2016 และในปี 2018 ทั้งคู่ได้ประกาศเลิกราและประกาศยกเลิกงานแต่งแล้ว เนื่องจากความสัมพันธุ์ระหว่างเขาและก็อธไม่แตกต่างกันตามกฎหมายกัน

ผลงานภาพยนตร์
-------------

| ปี ค.ศ. | ชื่อ | บทบาท | หมายเหตุ |
| --- | --- | --- | --- |
| 1999 | *The X-Files*  (ชื่อไทย: *ตำนานแฟ้มลับคดีพิศวง*) | ริชชี ลูโพน | ตอนที่ชื่อว่า "The Goldberg Variation" |
|
| 2000 | *Freaks and Geeks* | เฮอร์เบิร์ต เดอะ มาสค็อต | ตอนที่ชื่อว่า "We've Got Spirit" |
| 2000-2003 | *Even Stevens* | หลุยส์ สตีเวนส์ | รายการโทรทัศน์ |
| 2000 | ER | ดาร์เนล สมิธ | ตอนที่ชื่อว่า "Abby Road" |
| 2001 | *The Nightmare Room* | ดีแลน เพียร์ซ | ตอนที่ชื่อว่า "Scareful What You Wish For" |
| *Hounded* | รอนนี แวน ดูเซ็น | ภาพยนตร์ทางช่องดิสนีย์ |
| 2002 | *Tru Confessions* | เอ็ดดี วอล์กเกอร์ | ภาพยนตร์ทางช่องดิสนีย์ |
| 2003 | *The Even Stevens Movie* | หลุยส์ สตีเวนส์ | ภาพยนตร์ทางช่องดิสนีย์ |
| *The Battle of Shaker Heights*  (ชื่อไทย: *รบให้ซิ่ง...ชิ่งโดนใจเธอ*) | เคลลี เอิร์นวิเลอร์ | ออกฉายจำกัดโรง |
| *Charlie's Angels: Full Throttle*  (ชื่อไทย: *นางฟ้าชาร์ลี : เสน่ห์เข้มทะลุพิกัด*) | แม็กซ์ เพโทรนิ |  |
| *Dumb & Dumberer: When Harry Met Lloyd*  (ชื่อไทย: ดั้มบ์เลอะ ดั้มบ์เบอะ โง่จริงจา) | ลูวิส |  |
| *Holes* (ชื่อไทย: *โฮลส์ ขุมทรัพย์ปาฏิหาริย์*) | สแตนเลย์ "เคฟแมน" เยลแนตส์ ที่ 4 |  |
| 2004 | *I, Robot*  (ชื่อไทย: *ไอ โรบอท แผนพิฆาตจักรกลเขมือบโลก*) | ฟาร์เบอร์ |  |
| 2005 | *The Greatest Game Ever Played*  (ชื่อไทย: *เกมยิ่งใหญ่...ชัยชนะเหนือความฝัน*) | ฟรานซิส อุยเมต์ |  |
| *Nausicaä of the Valley of the Wind*  (ชื่อไทย: *เนาซิกะแห่งหุบผาสายลม*) | แอสเบล | ให้เสียงพากย์ |
| *Constantine*  (ชื่อไทย: *คนพิฆาตผี*) | แชส คราเมอร์ |  |
| 2006 | *Bobby*  (ชื่อไทย: *ปริศนาฆาตกรรม โรเบิร์ต เอฟ เคนเนดี้*) | คูเปอร์ |  |
| *A Guide to Recognizing Your Saints* | ยัง ดิโต |  |
| 2007 | *Disturbia*  (ชื่อไทย: *จ้อง หลอน...ซ่อนเงื่อนผวา*) | เคล เบรชต์ |  |
| *Surf's Up*  (ชื่อไทย: *เซิร์ฟอัพ ไต่คลื่นยักษ์ซิ่งสะท้านโลก*) | โคดี มาเวอริก | ให้เสียงพากย์ |
| *Transformers*  (ชื่อไทย: *มหาวิบัติจักรกลสังหารถล่มจักรวาล*) | แซม วิตวิกกี |  |
| 2008 | *Indiana Jones and the Kingdom of the Crystal Skull*  (ชื่อไทย: *ขุมทรัพย์สุดขอบฟ้า 4: อาณาจักรกะโหลกแก้ว*) | เฮนรี "มัตต์ วิลเลียมส์" โจนส์ ที่ 3 |  |
| *Eagle Eye*  (ชื่อไทย: *อีเกิ้ล อาย แผนสังหารพลิกนรก*) | เจอร์รี ชอว์ |  |
| 2009 | *New York, I Love You* (ชื่อไทย: *นิวยอร์ก นครแห่งรัก*) | เจค็อบ |  |
| *Transformers: Revenge of the Fallen*  (ชื่อไทย: *อภิมหาสงครามแค้น*) | แซม วิตวิกกี |  |
| 2010 | *Wall Street: Money Never Sleeps*  (ชื่อไทย: *วอลสตรีท: เงินอำมหิต*) | เจค็อบ "เจค" มัวร์ |  |
| 2011 | *Transformers: Dark Of The Moon*  (ชื่อไทย: *ทรานส์ฟอร์เมอร์ส 3*) | แซม วิตวิกกี |  |

อ้างอิง
-------

1. ↑  According to the State of California. *California Birth Index, 1905-1995*. Center for Health Statistics, California Department of Health Services, Sacramento, California. At Ancestry.com
2. ↑  ตัดตอนมาจากรายการ *Late Show with David Letterman*, ไชอา เลอบัฟ ออกเสียง "Shia" ที่เวลา 00:54 และ "LaBeouf" ที่เวลา 01:00:
3. 1 2 3 4 5 6  Ressner, Jeffrey (2007-07-01). "The next Tom Hanks?". USA Weekend. สืบค้นเมื่อ 2007-07-08.[*ลิงก์เสีย*]
4. ↑  Long, Tom (2007-04-13). "Breakout". Detroit News. สืบค้นเมื่อ 2007-04-13.
5. ↑  Kepnes, Caroline (2007-04-13). "Weekend Peep Show: Spring Cleaning!". E! Online. เก็บจากแหล่งเดิมเมื่อ 2007-09-27. สืบค้นเมื่อ 2007-04-13.
6. 1 2 3 4  Randall, Laura (2007-04-13). "Shia LaBeouf's star gets brighter". The Christian Science Monitor. สืบค้นเมื่อ 2007-04-13.
7. 1 2  Portman, Jamie (2007-04-13). "Shia LaBeouf's make-or-break year". The Vancouver Sun. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2007-04-13.
8. 1 2 3 4 5 6  Winters Keegan, Rebecca (2007-07-05). "The Kid Gets the Picture". Time. คลังข้อมูลเก่าเก็บจากแหล่งเดิมเมื่อ 2007-07-10. สืบค้นเมื่อ 2007-07-08.
9. 1 2 3 4  Lemire, Christy (2007-04-13). "Shia LaBeouf: 'I'm sick of being a boy'". Canton Repository. คลังข้อมูลเก่าเก็บจากแหล่งเดิมเมื่อ 2008-05-27. สืบค้นเมื่อ 2007-04-13.
10. 1 2  Woulfe, Molly (2007-04-13). "All grown up, Shia spouts off on 'Disturbia'". NW Times. สืบค้นเมื่อ 2007-04-13.
11. 1 2 3 4 5 6 7 8 9 10 11  Koltnow, Barry (2007-04-13). "Watching the moves". OC Register. คลังข้อมูลเก่าเก็บจากแหล่งเดิมเมื่อ 2009-06-18. สืบค้นเมื่อ 2007-04-13.
12. 1 2  Rob Allsletter (2007-07-02). "TRANSFORMERS' SHIA LABEOUF". Comics Continuum. สืบค้นเมื่อ 2007-07-04.
13. 1 2 3 4 5 6 7  Strauss, Bob (2007-04-07). "Shia LaBeouf has come a long way in Hollywood". Inland Valley Daily Bulletin. คลังข้อมูลเก่าเก็บจากแหล่งเดิมเมื่อ 2007-09-29. สืบค้นเมื่อ 2007-04-08.
14. ↑  Thomas, Karen (2003-04-20). "'Holes' may mean a real opening for Shia LaBeouf". USA Today. สืบค้นเมื่อ 2007-04-13.
15. ↑  Shady, Bethany (2/02). "SHIA LaBeouf". Tastes Like Chicken. คลังข้อมูลเก่าเก็บจากแหล่งเดิมเมื่อ 2017-10-03. สืบค้นเมื่อ 2007-04-13. `{{cite news}}`: ตรวจสอบค่าวันที่ใน: `|date=` (help)
16. 1 2  Bloom, Nate (2007-04-10). "Interfaith Celebrities: Shia the Mensch". Interfaithfamily.com. คลังข้อมูลเก่าเก็บจากแหล่งเดิมเมื่อ 2007-06-22. สืบค้นเมื่อ 2007-04-13.
17. ↑  O, Jimmy (2007-04-11). "INT: Shia LaBeouf". JoBlo.com. สืบค้นเมื่อ 2007-04-13.
18. ↑  ไชอา ลาบัฟฟ์ จาก Indiana Jones 4 kapook.com
19. 1 2  "Oh Boy! Shia LaBeouf Mouths Off". Gurl. 2007. คลังข้อมูลเก่าเก็บจากแหล่งเดิมเมื่อ 2009-05-01. สืบค้นเมื่อ 2007-07-21.
20. ↑  Strickler, Jeff (2007-04-12). "'Disturbia' actor still just a kid". Minneapolis Star Tribune. คลังข้อมูลเก่าเก็บจากแหล่งเดิมเมื่อ 2007-04-18. สืบค้นเมื่อ 2007-04-13.
21. ↑  Fischer, Paul (2005-02-08). "Interview: Shia LaBeouf for "Constantine"". Dark Horizons. คลังข้อมูลเก่าเก็บจากแหล่งเดิมเมื่อ 2007-07-08. สืบค้นเมื่อ 2007-04-14.
22. 1 2 3 4  King, Susan (2007-04-11). "A prime cut of LaBeouf". Los Angeles Times. สืบค้นเมื่อ 2007-04-13.
23. 1 2  Moore, Roger (2007-04-13). "As Shia LaBeouf grows up,critical acclaim grows stronger". The Orlando Sentinel. สืบค้นเมื่อ 2007-04-13.
24. 1 2 3 4 5 6  Cabrera, Delmy (2007-04-14). "LaBeouf take9s over Tinsel Town at Twenty". The Depaulia. สืบค้นเมื่อ 2007-04-13.
25. ↑  Harvey, Shannon (2007-04-14). "'He's a natural'". Sunday Times. คลังข้อมูลเก่าเก็บจากแหล่งเดิมเมื่อ 2012-12-30. สืบค้นเมื่อ 2008-06-01.
26. ↑  Williamson, Kevin (2007-04-12). "LaBeouf shaped by drug abuse". Jam! Showbiz. สืบค้นเมื่อ 2007-04-13.
27. ↑  IMDb.com Shia LaBeouf on the Internet Movie Database เรียกดูเมื่อ 14 ตุลาคม ค.ศ. 2007
28. ↑  Johnson, Neala (2007-04-12). "Shia ground". The Herald Sun. คลังข้อมูลเก่าเก็บจากแหล่งเดิมเมื่อ 2012-12-30. สืบค้นเมื่อ 2007-04-13.
29. ↑  Cordova, Randy (2007-04-13). "Career window opening for Shia LaBeouf". AZ Central. สืบค้นเมื่อ 2007-04-13.[*ลิงก์เสีย*]
30. ↑  Schobert, Christopher (2007-04-13). "Movies: Creepy cool 'Disturbia'". The Buffalo News. สืบค้นเมื่อ 2007-04-13.
31. ↑  Loder, Kurt (2007-04-13). "'Disturbia': Watchmen, By Kurt Loder". MTV Movie News. สืบค้นเมื่อ 2007-04-13.
32. ↑  Stein, Ruthe (2007-04-13). "If only Jimmy Stewart had had Wi-Fi and a cell". San Francisco Chronicle. สืบค้นเมื่อ 2007-04-13.
33. ↑  Weitzman, Elizabeth (2007-04-13). "Movie Review: Nightmare in suburbia". The New York Daily News. คลังข้อมูลเก่าเก็บจากแหล่งเดิมเมื่อ 2011-06-29. สืบค้นเมื่อ 2007-04-13.
34. ↑  Carroll, Larry (2006-08-31). "'Transformers' Set Has Flashy Cars, Robot Models, Exploding Furbys". MTV. สืบค้นเมื่อ 2007-04-14.
35. ↑  "SNL Archives | Episode". คลังข้อมูลเก่าเก็บจากแหล่งเดิมเมื่อ 2009-07-27. สืบค้นเมื่อ 2008-06-28.
36. ↑  "Bafta Film Awards 2008: The winners". BBC News Online. 2008-02-10. สืบค้นเมื่อ 2008-02-10.
37. ↑  "LaBeouf Confirmed for Indiana Jones 4" (Press release). Coming Soon.net. 2007-04-13. คลังข้อมูลเก่าเก็บจากแหล่งเดิมเมื่อ 2007-04-15. สืบค้นเมื่อ 2007-04-13.
38. ↑  Thomas, Brian (2007-07-10). "SHIA LaBEOUF SIGNS FOR THRILLER 'EAGLE EYE'". IF Magazine. คลังข้อมูลเก่าเก็บจากแหล่งเดิมเมื่อ 2010-02-11. สืบค้นเมื่อ 2007-07-10.
39. ↑  "Eagle Eye". *Box Offfice Mojo*. IMDb Inc. สืบค้นเมื่อ 2010-06-15.
40. ↑  Bell, Josh (2008-09-25). "Eagle Eye". *Las Vegas Weekly*. Greenspun Media Group. สืบค้นเมื่อ 2010-06-28.
41. ↑  Byrnes, Pauul (2008-09-26). "Eagle Eye (page 2)". *Sydney Morning Herald*. Fairfax Digital. สืบค้นเมื่อ 2010-06-28.
42. ↑  Roger Friedman (2008-12-05). "Shia Quits Film Over Smashed Hand". *FOX News*. FOX News Network, LLC. สืบค้นเมื่อ 2010-02-21.
43. ↑  Miller, Korin (2008-12-08). "Report: Shia LaBeouf drops out of 'Dark Fields' due to hand injury". *New Y Daily News*. คลังข้อมูลเก่าเก็บจากแหล่งเดิมเมื่อ 2009-03-04. สืบค้นเมื่อ 2010-02-21.
44. 1 2 3  Broadley, Erin (2009-05-08). "The Actor Becomes a Director: With Shia LaBeouf and Chris 'Cage' Palko, Making the "I Never Knew You" Video". *LA Weekly*. Village Voice Media. คลังข้อมูลเก่าเก็บจากแหล่งเดิมเมื่อ 2010-09-09. สืบค้นเมื่อ 2010-02-21.
45. ↑  Jay A. Fernandez, Borys Kit (2008-05-29). "Rainn Wilson in for 'Transformers 2'". *The Hollywood Reporter*. คลังข้อมูลเก่าเก็บจากแหล่งเดิมเมื่อ 2008-05-30. สืบค้นเมื่อ 2010-02-21.
46. ↑  "'Transformers' Director Michael Bay: Shia LaBeouf 'Was Not Drunk' During Crash". *Access Hollywood*. 2008-07-31. คลังข้อมูลเก่าเก็บจากแหล่งเดิมเมื่อ 2008-12-27. สืบค้นเมื่อ 2008-08-01.
47. ↑  "Shia LaBeouf Talks Crash; More Surgery On The Way". *Access Hollywood*. 2008-09-14. คลังข้อมูลเก่าเก็บจากแหล่งเดิมเมื่อ 2015-07-22. สืบค้นเมื่อ 2008-09-16.
48. 1 2  Larry Carroll (2008-10-02). "Shia LaBeouf Is 'Fine' After Latest Injury, 'Transformers' Producer Says". *MTV*. Viacom. สืบค้นเมื่อ 2010-02-21.
49. ↑  McDaniel, Matt (2009-06-25). "Big Robots Lead to Bigger Paychecks for Michael Bay". *Yahoo! Movies*. Yahoo! Inc. คลังข้อมูลเก่าเก็บจากแหล่งเดิมเมื่อ 2011-11-01. สืบค้นเมื่อ 2010-03-11.
50. ↑  "Transformers: Revenge of the Fallen". *Box Office Mojo*. สืบค้นเมื่อ 2010-02-21.
51. ↑  "Transformers: Revenge of the Fallen (2009)". *Rotten Tomatoes*. IGN Entertainment. สืบค้นเมื่อ 2010-02-21.
52. ↑  "Razzie Award nominations: Can Sandra Bullock win worst AND best actress?". *Los Angeles Times*. Tribune Company. 2010-02-01. คลังข้อมูลเก่าเก็บจากแหล่งเดิมเมื่อ 2010-03-24. สืบค้นเมื่อ 2010-08-19.
53. ↑  "New York, I Love You". *Metacritic*. CBS Interactive Inc. สืบค้นเมื่อ 2010-02-21.[*ลิงก์เสีย*]
54. ↑  Burrough, Bryan (2002-10-20). "The Return of Gordon Gekko". *Vanity Fair*. Condé Nast Digital. สืบค้นเมื่อ 2010-02-21.
55. ↑  Cindy Adams (2009-11-02). "Fiscal crash course". New York Post. คลังข้อมูลเก่าเก็บจากแหล่งเดิมเมื่อ 2010-09-11. สืบค้นเมื่อ 2010-08-25.
56. ↑  Noah, Sherna (2010-04-15). "Mike Leigh film in running for Palme D'Or". Independent.co.uk. สืบค้นเมื่อ April 15, 2010.
57. ↑  Gritten, David (2010-05-14). "Cannes Film Festival 2010: Wall Street: Money Never Sleeps, review". *The Daily Telegraph*. Telegraph Media Group Limited. สืบค้นเมื่อ 2010-06-27.
58. ↑  Rosenberg, Adam (2010-01-10). "'Transformers 3' Rolling Out With Megan Fox For A July 1, 2011 Release". *MTV*. Viacom. สืบค้นเมื่อ 2010-02-21.
59. ↑  Bryant, Adam (2008-12-02). "Shia LaBeouf to Become John Grisham's Associate". *TV Guide*. OpenGate Capital. สืบค้นเมื่อ 2009-03-23.[*ลิงก์เสีย*]
60. ↑  Sidman, Amanda (2009-06-01). "Shia LaBeouf will be John Grisham's latest legal beagle". *New York Daily New*. คลังข้อมูลเก่าเก็บจากแหล่งเดิมเมื่อ 2009-08-22. สืบค้นเมื่อ 2010-02-21.
61. 1 2 3  Sach, Adam (April 2010), "He's So Money", *GQ* `{{citation}}`: `|access-date=` ต้องการ `|url=` (help)
62. ↑  Fleming, Mike (2010-01-11). "Surprise! Shia LaBeouf Signs With CAA". *Deadline Hollywood Daily*. Media Corporation. สืบค้นเมื่อ 2010-03-27.
63. ↑  "Shia LaBeouf trivia". คลังข้อมูลเก่าเก็บจากแหล่งเดิมเมื่อ 2007-10-23. สืบค้นเมื่อ 2007-06-12.
64. 1 2  Randall, Laura (2007-04-13). "Shia LaBeouf's hot, and he's caught Spielberg's eye". Philadelphia Daily News. สืบค้นเมื่อ 2007-04-13.
65. ↑  Topel, Fred (2007-04-12). "Shia LaBeouf talks Transformers". CraveOnline. คลังข้อมูลเก่าเก็บจากแหล่งเดิมเมื่อ 2007-10-10. สืบค้นเมื่อ 2007-04-13.
66. ↑  Hollywood, Access (2007-11-04). "Shia LaBeouf arrested at Chicago Walgreens". MSNBC. คลังข้อมูลเก่าเก็บจากแหล่งเดิมเมื่อ 2009-12-14. สืบค้นเมื่อ 2008-07-12.
67. ↑  "Shia Transforms Rap Sheet". E! News. 2007-12-12. สืบค้นเมื่อ 2008-02-14.
68. ↑  เบี้ยวขึ้นศาลเฉย ออกหมายจับ"ลาบัฟ" เก็บถาวร 2008-05-24 ที่ เวย์แบ็กแมชชีน siamdara.com
69. ↑  "Shia LaBeouf Dating Lauren Hastings". A Socialite's Life. 2008-05-05. คลังข้อมูลเก่าเก็บจากแหล่งเดิมเมื่อ 2008-06-01. สืบค้นเมื่อ 2008-07-12.

แหล่งข้อมูลอื่น
---------------

* ไชอา เลอบัฟ ที่อินเทอร์เน็ตมูวีเดตาเบส
* Shia LaBeouf Interview เก็บถาวร 2008-08-21 ที่ เวย์แบ็กแมชชีน เว็บไซต์ ThinkTalk